recursal/SuperWikiNEXT-32B huggingface dataset:
*வர்சா மகேந்திர அடல்ஜா* (*Varsha Mahendra Adalja*) குசராத்தின் புகழ்பெற்ற பெண்ணியக் கவிஞர். தனது *அன்சார்* எனும் புதினத்திற்காக 1995 ஆம் ஆண்டின் சாகித்திய அகாடமி விருதினைப் பெற்றவர். இவர் புதினங்கள் மட்டுமின்றி நாடகங்கள், மேடை நாடகங்கள் மற்றும் வானொலி நாடகங்களையும் இயற்றியுள்ளார்.

ஆரம்ப வாழ்க்கை
--------------

இவர் 10 ஏப்ரல் 1940 அன்று பம்பாயில் (இப்போது மும்பை ) குசராத்தி புதின ஆசிரியர் குன்வந்த்ராய் ஆச்சார்யா மற்றும் நிலாபென் ஆகியோருக்குப் பிறந்தார். 1960 ஆம் ஆண்டில் மும்பை பல்கலைக்கழகத்தின் வாயிலாக குசராத்தி மற்றும் சமசுகிருதத்தில் இளங்கலைப் பட்டம் பெற்றார். அதன் பின் 1962 இல் சமூகவியலில் முதுகலைப் பட்டம் பெற்றார். புது தில்லியில் உள்ள தேசிய நாடகப்பள்ளியில் அரசின் உதவித்தொகையுடன் நாடகம் பயின்றார். 1961 முதல் 1964 வரை மும்பை அனைத்திந்திய வானொலியில் செய்தி தொடர்பாளராக இருந்தார். 1965 இல் மகேந்திர அடல்ஜா என்பாரைத் திருமணம் செய்துகொண்டார். 1966 இல் தன் எழுத்துப் பணியைத் தொடங்கினார். இவர் சகோதரி இலா அரப் மேத்தாவும் கூட ஒரு புதின ஆசிரியர்.

இலக்கியப் பணிகள்
----------------

வர்ஷா, 1973 – 1976 வரை சுதா என்ற பெண்கள் வார இதழின் ஆசிரியராக தனது இலக்கிய வாழ்க்கையைத் தொடங்கினார். பின்னர் 1989 – 90 வரை மற்றொரு பெண்கள் இதழான குசராத்தி ஃபெமினாவில் பணியாற்றினார். இவர் 1978 ஆம் ஆண்டு முதல் குசராத்தி சாகித்ய அமைப்பில் நிர்வாக அலுவலகத்தை வைத்துள்ளார். இவர் தொழுநோயாளிகளின் காலனிகள், சிறை வாழ்க்கை மற்றும் ஆதிவாசிகள் மத்தியில் பணியாற்றினார்.

விருதுகள்
---------

*அன்சார்* என்ற தனது புதினத்திற்காக சாகித்ய அகாதமி விருது (1995) பெற்றார். சோவியத் லேண்ட் நேரு விருது (1976), குசராத்தி சாகித்ய அகாடமி விருது (1977, 1979, 1980), குசராத்தி சாகித்ய பரிசத் விருது (1972, 1975) மற்றும் கே.எம் முன்ஷி விருது (1997) ஆகியவற்றையும் பெற்றார். 2005 இல் ரஞ்சித்ராம் சுவர்ண சந்திரக் பெற்றார். கதை எழுதியதற்காக நந்தசங்கர் மேத்தா சந்திரக், சரோஜ் பதக் பரிசு மற்றும் ராம்நாராயண் பதக் சிறுகதை பரிசு பெற்றுள்ளார்.

சான்றுகள்
---------

1. 1 2  Vyas, Daksha; Topiwala, Chandrakant. "સાહિત્યસર્જક: વર્ષા અડાલજા" [Writer: Varsha Adalja] (குஜராத்தி). Gujarati Sahitya Parishad.
2. 1 2 3  "Varsha Adalja, 1940-". New Delhi: The Library of Congress Office.
3. ↑  Kartik Chandra Dutt (1 January 1999). *Who's who of Indian Writers, 1999: A-M*. Sahitya Akademi. பக். 13. பன்னாட்டுத் தரப்புத்தக எண்:978-81-260-0873-5. .
4. 1 2  Brahmabhatt, Prasad (2010) (in gu). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ (History of Modern Gujarati Literature – Modern and Postmodern Era)*. Ahmedabad: Parshwa Publication. பக். 258–260. பன்னாட்டுத் தரப்புத்தக எண்:978-93-5108-247-7.
5. ↑  "Varsha Adalja visits Tameside". Tameside: Tameside Metropolitan Borough Council. 15 April 2009. 4 நவம்பர் 2011 அன்று மூலம் பரணிடப்பட்டது. 2 November 2011 அன்று பார்க்கப்பட்டது.
6. ↑  "Sanskrit Sahitya Akademi Awards 1955-2007". சாகித்திய அகாதமி Official website. 31 March 2009 அன்று மூலம் பரணிடப்பட்டது. 29 June 2009 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| கல்விசார் | 
* CiNii

 |
| மற்றவை | 
* Europeana

 |
**வர்சா சில்பா** (*Varsha Shilpa*) என்பவர்கள் தோ தூனி சார் (2010), இஷாக்ஜாதே (2012), ஷுத் தேசி ரொமான்ஸ் (2013), தாவத்-இ-இஷ்க் (2014) போன்ற படங்களுக்கு ஆடை அலங்காரம் வடிவமைத்த இந்திய ஆடை வடிவமைப்பாளர்களில் ஒரு இணையினர். தோ தூனி சார் படத்திற்காகச் சிறந்த ஆடை வடிவமைப்பிற்கான பிலிம்பேர் விருதைப் இவர்கள் பெற்றனர். வயதான தம்பதிகளான ரிசி கபூர் மற்றும் நீது சிங் ஆகியோருக்கான இவர்களின் ஆடை வடிவமைப்பு சிறப்புப் பாராட்டைப் பெற்றது. பின்னர் இவர்கள் நடிகர் சுசாந்த் சிங் ராஜ்புத், பரினீதி சோப்ரா மற்றும் அறிமுக நடிகை வாணி கபூர் ஆகியோருக்காக *ஷுத் தேசி ரொமான்ஸ்* (2013) திரைப்படத்தில் ஆடை வடிவமைத்தனர். பரினீதி சோப்ரா அவர்களின் வழக்கமான ஆடை வடிவமைப்பாளரான இவர்கள் இஷாக்ஜாதே மற்றும் தாவத்-இ-இஷ்க் திரைப்படங்களிலும் இவருக்காக வடிவமைத்துள்ளனர்.

அழகு நயப்புக் காட்சி
--------------------

நடிகை ஹுமா குரேஷி, 29 திசம்பர் 2017 அன்று நடைபெற்ற குளிர்கால அழகு நயப்புக் காட்சியில் வடிவமைப்பாளர் ஜோடியான வர்ஷா வாத்வாவால் வடிவமைக்கப்பட்ட நள்ளிரவு நீல நிற உடைத் தொகுப்பினை அணிந்திருந்தார்.

திரைப்படவியல்
-------------

* தி லாஸ்ட் லியர் (2007)
* க்ராஸி 4 (2008)
* தோ தூனி சார் (2010)
* இஷாக்ஸாதே (2012)
* சுத் தேசி காதல் (2013)
* தாவத்-இ-இஷ்க் (2014)

விருதுகள்
---------

| ஆண்டு | விருது | திரைப்படம் | விளைவாக |
| --- | --- | --- | --- |
| 2011 | சிறந்த ஆடை வடிவமைப்பிற்கான பிலிம்பேர் விருது | தூனி சார் செய் | வெற்றி
 |
| 2014 | சிறந்த ஆடை வடிவமைப்பிற்கான பிலிம்பேர் விருது | சுத் தேசி காதல் | பரிந்துரை |
| 2014 | சிறந்த ஆடை வடிவமைப்பிற்கான திரை வாராந்திர விருது | சுத் தேசி காதல் | பரிந்துரை |
|

மேற்கோள்கள்
-----------

1. ↑  Varsha and Shilpa bags filmfare for Do Dooni Char
2. ↑  Shuddh Desi Romance movie review
3. ↑  Bollywood stars dazzle in winter fashion show

வெளி இணைப்புகள்
---------------

இணையதள திரைப்பட தரவுத்தளத்தில் *வர்சா சில்பா*
**வர்சா போசுலே** *(Varsha Bhosle)* என்பவர் ஓர் இந்தியப் பாடகராவார். மும்பையைச் சேர்ந்த இவர் ஒரு பத்திரிகையாளராகவும் எழுத்தாளராகவும் பெயர் பெற்றவர் ஆவார். இந்திய பின்னணிப் பாடகி ஆசா போசுலேவின் மகளுமாவார்

தொழில்
------

இந்தி மற்றும் போசுபூரி மொழிகளில் வர்சா தொழில் முறையாகப் பின்னணி பாடல்கள் பாடியுள்ளார். பாடகியான அவரது தாயுடன் பல்வேறு இசை நிகழ்ச்சிகளில் சேர்ந்து பாடியுள்ளார். 1973 ஆம் ஆண்டில் மும்பையின் பெத்தெர் சாலையில் உள்ள இல் கிரெஞ்சு உயர்நிலைப் பள்ளியில் இந்திய பள்ளி சான்றிதழ் தேர்வுகள் சபை  சான்றிதழுடன் கல்வியை முடித்தார். மும்பையில் அமைந்துள்ள மும்பை பல்கலைக்கழகத்துடன் இணைக்கப்பட்ட எல்பின்சோன் கல்லூரியில் அரசறிவியல் துறையில் பட்டம் பெற்றார்.

1997 - 2003 ஆண்டு காலப்பகுதியில் இந்திய இணையவழி ரெட்டிஃப்.காம் என்ற இணைய தளத்திற்காக சில கட்டுரைகள் எழுதினார். .1994 - 1998 ஆம் ஆண்டுகளில் ஞாயிறுதோறும் வெளிவந்த தி அப்சர்வர் என்ற நாளிதழில் கட்டுரைகள் எழுதினார். பிறகு 1993 ஆம் ஆண்டில் சென்டில்மேன் பத்திரிகையிலும் தடம் பதித்தார். டைம்சு ஆப் இந்தியா மற்றும் ராக்சாக் காவலர் பாதுகாப்பு இதழ் போன்றவற்றில் சில கட்டுரைகளை வர்சா எழுதியுள்ளார்.

சொந்த வாழ்க்கை
--------------

வர்சா தனது தாயுடன் மும்பையில் வசித்து வந்தார். ஏமந்த் கெங்ரே என்ற விளையாட்டுத் துறை எழுத்தாளர் மற்றும் மக்கள் தொடர்பு நிபுணரைத் திருமணம் செய்து கொண்டார். ஆனால் இவர்கள் 1998 ஆம் ஆண்டில் விவாகரத்து செய்து கொண்டனர். பின்பு 2008 ஆம் ஆண்டு செப்டம்பர் மாதம் 9 ஆம் தேதியன்று மருத்துவரால் பரிந்துரைக்கப்பட்ட மருந்தை அதிகமாக உட்கொண்டு வர்சா தற்கொலைக்கு முயன்றார். மும்பையின் சாசுலோக் மருத்துவமனையில் அனுமதிக்கப்பட்டு காப்பாற்றப்பட்டார்.  On 8 October 2012, Varsha committed suicide at her residence in Mumbai.. பிறகு 2012 ஆம் ஆண்டு அக்டோபர் மாதம் 8 ஆம் தேதியன்று மும்பையிலுள்ள அவரது வீட்டில் வர்சா தற்கொலை செய்து கொண்டார். வர்சா மும்பையில் பிரபு குஞ்ச் என்னும் அவரது இல்லத்தில் தலையில் தன்னைத்தானே தலையில் சுட்டுக் கொண்டு இறந்தார்.. வீட்டின் சோபாவில் இரத்தக் வெள்ளத்தில் இருந்த காட்சியை அவரது தாயின் ஓட்டுநர் மற்றும் பணிப்பெண் ஆகியோர் கண்டனர். பின்பு மும்பை காவலர்கள் வர்சா உரிமம் பெற்ற ஆயுதத்தால் தன்னைத்தானே சுட்டுத் தற்கொலை செய்து கொண்டதாகக் உறுதிபடுத்தினார்கள்.

மேற்கோள்கள்
-----------

1. 1 2 3 4 5 6 7  "Why did Asha Bhosles daughter Varsha commit suicide? Police clueless". *இந்தியா டுடே*. 8 October 2012.. பார்த்த நாள்: 2 August 2019.
2. 1 2 3  "Varsha Bhosle: Asha Bhosle's daughter had a troubled life - Times of India". *தி டைம்ஸ் ஆஃப் இந்தியா/Mumbai Mirror*. 8 October 2012.. பார்த்த நாள்: 2 August 2019.
3. ↑  Archive of Varsha Bhosle's articles on Rediff Retrieved 5 February 2012.
4. ↑  "Asha's daughter in hospital after pill overdose News article adverse reaction"]. *Mid Day*. 10 September 2008. Archived from the original on 5 மார்ச் 2016.. பார்த்த நாள்: 2 August 2019.
5. 1 2 3  "'Gautam's death depressed Asha Bhosle's daughter'". *www.santabanta.com*. 9 October 2012. 22 ஜூலை 2019 அன்று மூலம் பரணிடப்பட்டது. 2 August 2019 அன்று பார்க்கப்பட்டது.
6. ↑  Mateen Hafeez; Bharati Dubey (8 October 2012). "Varsha Bhosle, daughter of Asha Bhosle, commits suicide". *தி டைம்ஸ் ஆஃப் இந்தியா*. TNN.. பார்த்த நாள்: 2 August 2019.
7. ↑  Aditi Raja (8 October 2012). "Asha Bhosles daughter varsha bhosle commits suicide". *India Today*.. பார்த்த நாள்: 2 August 2019.
**பி. பி காந்தம்** (பிறப்பு: சனவரி 2 1930) தமிழ்நாட்டில் பிறந்த இவர் தனது ஆறு வயதில் மலேயாவுக்கு அழைத்துவரப்பட்டார். அங்கு லயோலா கல்வி நிலையம், எம்.பி.எஸ். பள்ளி ஆகியவற்றில் கற்றார்.

தொழில்
------

ஆங்கிலம், தமிழ், இந்தி. மலாய், ஜப்பான் ஆகிய மொழிகளில் நன்கு புலமைமிக்க இவர், ஆசாத் ராணுவப் பள்ளியில் இணைந்து ராணுவப் பயிற்சியைப் பெற்றார். சுமார் 30 ஆண்டுகள் சிங்கப்பூர் துறைமுக ஆணைக் கழகத்தில் காவல்துறைப் பொறுப்பதிகாரியாகப் பணியாற்றி ஓய்வுபெற்றார்.

பதவிகள்
-------

சிங்கப்பூர் தமிழ் எழுத்தாளர் கழகத்தின் வாழ்நாள் உறுப்பினராகவும், தமிழர் சீர்த்திருத்தச் சங்கத்தின் தலைவராகவும், தமிழர் பேரவையின் துணைத் தலைவராகவும், பூன் லே இந்திய கலாசாரக் குழுவின் தலைவராகவும் பதவி வகித்துள்ளார். மேலும் ஜனநாயகம் இதழின் கேள்வி - பதில் பகுதிக்குப் பொறுப்பாக இருந்துள்ளதுடன், அலை ஓசை இதழின் ஆசிரியராகவும் பணியாற்றியுள்ளார்.

இலக்கியப் பணி
-------------

1946ல் எழுதத் தொடங்கிய இவரது முதல் படைப்பான 'எங்களின் இந்திய தேசிய இராணுவப் பயிற்சி' கோலாலம்பூரிலிருந்து வெளியாகும் ‘ஜனநாயகம்’ எனும் இதழில் வெளியானது. சிறுகதை, நாடகம், கட்டுரை முதலிய துறைகளில் இவருக்கு அதிக ஈடுபாடுண்டு.

எழுதியுள்ள நூல்கள்
------------------

#### சிறுகதைத் தொகுப்புகள்

* மரகதத் தெய்வம்
* சீனக் கதைகள்
* ஆறு
* வயதான கிழவனும் வானம் போன்ற கடலும்

#### கட்டுரைத் தொகுப்பு

* தூர தேசங்களின் சுகமான பயணங்கள்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**வேலூர் கலவரம் 1930-31** என்பது 1930-31 இல் இந்துக்களுக்கும் முஸ்லிம்களுக்கும் இடையில் தொடர்ச்சியாக நடந்த இனக் கலவரமாகும்.

நிகழ்வுகள்
----------

1930 ஆம் ஆண்டு சூன் 8 ஆம் நாள் நடந்த மதக் கலவரம் இந்த கலவரங்களில் முதன்மையானது ஆகும். முஹர்ரம் ஊர்வலத்தை நடத்திய ஒரு முஸ்லீம் குழுவினர், இந்து கோவிலைக் கடக்கும்போது, கோவிலில் உள்ள இந்து வழிபாட்டாளர்களுக்கும் அவர்களுக்கும் இடையில் மோதல் உருவானது.  ] கலவரம் வெடிப்பதற்கான காரணம் ஊர்வலத்தில் இருந்த ஒருவர் கோவிலில் இந்து தெய்வத்தை அவமதிக்கும் விதமான ஒரு சைகை செய்தார் என்று கூறப்பட்டது. கலவரத்தைத் தொடர்ந்து வடாற்காட்டில் உள்ள உதயேந்திரத்தில் கிறிஸ்தவர்களுக்கும் முஸ்லிம்களுக்கும் இடையே ஒரு சிறிய மோதல் ஏற்பட்டது. மதராசு நகரில் கலவரம் ஏதாவது ஏற்படுமோ என்ற அச்சம் இருந்தது மேலும் மதராசு மாகாணம் முழுவதும் பாதுகாப்பு கடுமையாக்கப்பட்டது.

1931 இல் வேலூரில் இரண்டாவது வகுப்புக் கலவரம் வெடித்தது. இது இந்திய தேசிய காங்கிரசு உறுப்பினர்களின் ஊர்வலம் மற்றும் மிலாதுன்-நபி கொண்டாட்டத்தின் ஒரு பகுதியான முஸ்லீம்களின் ஊர்வலம் ஆகியவற்றுக்கு இடையிலான மோதலில் தோன்றியது. கலவரக்காரர்களைத் தூண்டியதாகக் கூறப்படும் முஸ்லீம் தலைவர் ஜனாப் அப்துல் ஜாபரின் வீடு 200 க்கும் மேற்பட்ட இந்துக்களின் கும்பலால் தீக்கிரையாக்கப்பட்டது, ஆனால் பெரும் அழிவிலிருந்து காப்பாற்றப்பட்டது. 1931 ஆகத்தில் இந்து பண்டிகை ஒன்றின்போது மூன்றாவது கலவரம் வெடித்தது.

குறிப்புகள்
-----------

* More, J. B. Prashant (1997). *The Political Evolution of Muslims in Tamilnadu and Madras, 1930–1947*. Orient Longman. பக். 94–95.
**களத்தடுப்பு** என்பது துடுப்பாட்டத்தில் மட்டையாளர் அடித்த பந்தைத் தடுக்கும் செயலாகும். இதன்மூலம் ஒரு மட்டையாளர் எடுக்கும் ஓட்டங்களைக் குறைக்கவும் பிடிபடுதல் மற்றும் ஓட்ட இழப்பு ஆகிய முறைகளில் அவரை வீழ்த்தவும் எதிரணி வீரர்கள் முயற்சிப்பர். களத்தடுப்பு நிலைகளை எதிர்ப்பக்கம் (*off side*) மற்றும் நேர்ப்பக்கம் (*leg side*) என்று இரு பிரிவுகளாக வகைப்படுத்தலாம். களத்தடுப்பு குறித்து துடுப்பாட்ட விதி 28இல் வரையறுக்கப்பட்டுள்ளது.

களத்தடுப்பு நிலைகளின் பெயர்களும் அமைவிடங்களும்
----------------------------------------------

ஒரு அணியில் உள்ள 11 வீரர்களில் ஒருவர் இழப்புக் கவனிப்பாளராகவும் மற்றொருவர் பந்துவீச்சாளராகவும் இருப்பதால் களத்தடுப்பில் மொத்தம் 9 வீரர்கள் மட்டுமே ஈடுபட முடியும். ஒரு அணியின் வீரர்கள் எந்தெந்தக் களத்தடுப்பு நிலைகளில் நிற்க வேண்டும் என்பதை அதன் தலைவர் தீர்மானிப்பார். இதை பந்துவீசப்படும் நேரத்தைத் தவிர மற்ற எந்த நேரத்திலும் மாற்றியமைத்துக் கொள்ளலாம்.

வீசுகளத்தில் நிற்கும் மட்டையாடுபவருக்கு முன்னால் (நேராக) உள்ள களப்பகுதி *நேர்ப்பக்கம்* என்றும் பின்னால் (எதிராக) உள்ள களப்பகுதி எதிர்ப்பக்கம் என்றும் அழைக்கப்படுகின்றன.

மேற்கோள்கள்
-----------

1. ↑  "{% DocumentName %} Law | MCC". *www.lords.org*. 2019-12-11 அன்று பார்க்கப்பட்டது.
**X**(இடது) இலிருந்து **Y**(வலது) க்குப்போகும் சார்பு (**f**). **Y** க்குள்ளே காட்டப்பட்டிருக்கும் சிறிய வட்டம் தான் **f** இன் வீச்சு. **f** இன் **இணையாட்களம்** **Y**.
கணிதத்தில், சார்பு *{\displaystyle f}* : *{\displaystyle X}* → *{\displaystyle Y}* இன் **இணையாட்களம்** (*Codomain*) என்பது *{\displaystyle Y}*என்ற கணம்.

*{\displaystyle f}*இன் ஆட்களம் என்பது *{\displaystyle X}*.

{ {\displaystyle f(x)} : *{\displaystyle x}* ∈ *{\displaystyle X}* } என்ற கணம் {\displaystyle f} இன் வீச்சு எனப்படும். அதை {\displaystyle f(X)} என்றும் எழுதலாம்.

இதனிலிருந்து {\displaystyle f} இன் வீச்சு எப்பொழுதும் அதன் இணையாட்களத்தின் உட்கணமாகத்தான் இருக்கவேண்டும் என்று ஊகிக்கலாம்.

எடுத்துக்காட்டு
---------------

இணையாட்களத்திற்கும் வீச்சுக்கும் உள்ள வேறுபாட்டைப் புரிந்துகொள்ள ஒரு நேரியல் உருமாற்றத்தின் அணியைக் கருத்தில் கொள்வது உதவும். வழக்கப்படி, ஒரு {\displaystyle m\times n} அணியுடன் உறவுப்படுத்தப்பட்ட ஒரு நேரியல் கோப்பின் அரசு **R***n*, மற்றும் இணையாட்களம் **R***m*. ஆனால் அவ்வணியை எல்லா n-பரிமாண நிரல்திசையன்களால் வலது பக்கம் பெருக்கினால் கிடைக்கும் கணம் மிகச்சிறியதாகவும் இருக்கலாம். உதாரணத்திற்கு, அணியின் எல்லா உறுப்புக்களும் 0 வாக இருந்தால், வீச்சு, அதன் பரிமாணம் {\displaystyle m} ஆக இருந்தாலும் ஒரு சூனிய அணியே. அணியின் ஏதாவதொரு உறுப்பை மாற்றினால் கூட வீச்சு பெரிதாகிவிடும்.

இன்னொரு எடுத்துக்காட்டு
-----------------------

{\displaystyle f}: **R**{\displaystyle \rightarrow } **R** வரையறை: {\displaystyle f\colon \,x\mapsto x^{2}.}
f இன் இணையாட்களம் **R**. ஆனால் *f(x)* எதிர்ம மதிப்புகளை வெளியீடு செய்வதில்லை.அதனால் வீச்சு **R**{\displaystyle \_{0}^{+}}: , அதாவது எதிர்மமில்லாத மெய்யெண்கள், அதாவது [0, {\displaystyle \infty }) :

{\displaystyle 0\leq f(x)<\infty .}
இப்பொழுது {\displaystyle g} என்ற இன்னொரு சார்பை கவனிப்போம்:

{\displaystyle g\colon } **R** {\displaystyle \rightarrow }**R**{\displaystyle \_{0}^{+}}: {\displaystyle g\colon \,x\mapsto x^{2}.}
*{\displaystyle f}* ம் *{\displaystyle g}* ம் ஒரு குறிப்பிட்ட எண்ணை ஒரே மாதிரியாக செயலாக்கினாலும் , தற்காலக்கணிதத்தில் **அவையிரண்டும் ஒரே சார்பல்ல**. ஏனென்றால் அவைகளினுடைய இணையாட்களங்கள் வெவ்வேறானவை. இதை நன்கறிந்துகொள்ள இன்னொரு சார்பைப்பார்ப்போம்:

{\displaystyle h\colon \,x\mapsto {\sqrt {x}}.}
இங்கு **R**{\displaystyle \_{0}^{+}}
தான் அரசாக வரையறுக்கப்படமுடியும். இப்பொழுது இவ்விரண்டு சேர்வைகளை நோக்குக:

{\displaystyle h\circ f},  

{\displaystyle h\circ g}.
இவையிரண்டில் எது சரியான பொருளுள்ளது? முதலிலுள்ளது பிரச்சினையை எழுப்புகிறது. ஏன்? வர்க்கமூலம் எதிர்ம எண்களுக்கு வரையறுக்கப்படவில்லை!

ஆக, சார்புகளின் சேர்வை {\displaystyle f\_{1}\circ f\_{2}}
பேசப்படும்பொழுது, வலது பக்கச்சார்பின் இணையாட்களமும் இடது பக்கத்து சார்பின் ஆட்களமும் ஒரே கணமாக இருக்கவேண்டும்.

இணையாட்களத்தைப்பொருத்துதான் சார்பு ஒரு முழுக்கோப்பா அல்லவா என்பது தீர்மானிக்கப்படும்.
சார்பு ஒரு உள்ளிடுகோப்பா என்பது இணையாட்களத்தைப்பொருத்ததில்லை.

இவற்றையும் பார்க்கவும்
----------------------

* ஆட்களம் (கணிதம்)
* வீச்சு
**பி. முகமது இசுமாயில்** (*P. Mohammad Ismail*) இந்தியாவைச் சேர்ந்த ஓர் அரசியல்வாதியாவார். முன்னாள் தமிழ்நாடு சட்டமன்ற உறுப்பினரான இவர் 1980 ஆம் ஆண்டு நடைபெற்ற தேர்தலில் கன்னியாகுமரி மாவட்டத்தில் பத்மநாபபுரம் தொகுதியில் இருந்து ஜனதா கட்சியின் வேட்பாளராகப் போட்டியிட்டு தமிழக சட்டசபைக்கு தேர்ந்தெடுக்கப்பட்டார். 1980-1984 ஆம் ஆண்டுகளில் தமிழ்நாடு ஜனதா கட்சியின் தலைவராகவும் இருந்தார். 1980 ஆம் ஆண்டுகளின் ஆரம்பத்தில் இருந்த 9 சனதா கட்சி பாராளுமன்றக் குழு உறுப்பினர்களில் இவரும் ஒருவராவார். 1991 மற்றும் 1996 ஆம் ஆண்டுகளில் நடைபெற்ற நாடாளுமன்றத் தேர்தல்களில் முகமது இசுமாயில் நாகர்கோவில் தொகுதியில் ஜனதா கட்சியின் வேட்பாளராக போட்டியிட்டுத் தோல்வியுற்றார். 

2005 ஆம் ஆண்டு முதல் ஜனதா தள கட்சியின் மாநிலத் தலைவராகப் பொறுப்பு வகிக்கிறார். முன்னதாக 1984-89 ஆம் ஆண்டுகளில் இவர் தமிழ்நாடு ஜனதா கட்சித் தலைவராக இருந்தார்.

மேற்கோள்கள்
-----------

1. ↑  "1980 Tamil Nadu Election Results, Election Commission of India" (PDF). *Eci.nic.in*. 25 November 2021 அன்று பார்க்கப்பட்டது.
2. ↑  "BJP invoking religious sentiments to cement corruption". *Thehindu.com*. 14 October 2014. 25 November 2021 அன்று பார்க்கப்பட்டது.
சங்ககாலத்தில் ஓய்மானாட்டின் பகுதியாக விளங்கியது இந்த வேலூர். அக்காலத்தில் இதன் அரசன் நல்லியக்கோடன். சீறியாழ்ப் பாணர்களை இவனிடம் சென்று பரிசில் பெற்று உய்யுமாறு ஆற்றுப்படுத்தும் புலவர் இடைக்கழி நாட்டு நல்லூர் நத்தத்தனார் இந்த வேலூர் வழியாகச் செல்லுமாறு அறிவுறுத்துகிறார். 

இக்காலத்தில் திண்டிவனம் மாவட்டம் வானூர் வட்டத்தில் உள்ள ஊர் இந்த வேலூர் என்று அறிஞர்கள் கருதுகின்றனர். 

இதனை வேலூர் மாவட்ட வேலூர் எனக் கருதுவது ஏற்புடையதாக அமையவில்லை. காரணம் இந்த ஊர் எயிற்பட்டினம் என்னும் துறைமுகத்துக்கும் நல்லியக்கோடன் தலைநகர் ஆமூருக்கும் இடையில் இருப்பதாகப் பாடல் காட்டுகிறது.

பாடல் தரும் செய்தி
------------------

மழை இல்லாத கோடையில் வேலால் (கடப்பாறையால்) தோண்டிய கிணற்றிலிருந்து இவ்வூர் மக்கள் தண்ணீர் பெறுவார்களாம். 

இவ்வூரில் அவரை பவள நிறத்தில் பூத்திருக்குமாம். காயாம்பூ மயில் நிறத்தில் பூத்திருக்குமாம். முசுண்டைக்கீரை கொத்துக்கொத்தாக இருக்குமாம். காந்தளின் பூ கைவிரல் போல பூத்திருக்குமாம். கொல்லைப் புறங்களில் கோவம் என்னும் செந்நிறத் தம்பலப் பூச்சிகள் ஊருமாம். இது இந்த ஊரின் முல்லை நில வளமாம். இங்கு அருவி வெடிப்பு நிலத்தில் ஓடுமாம். 

மக்கள் வெயிலைத் தணிக்கும் புல் குரம்பைகளில் வாழ்வார்களாம். குரம்பையில் வாழும் எயிற்றியர் மாந்தளிர் போன்ற மேனி உடையவர்களாம். இவர்கள் வழிச் செல்வோருக்கு விருந்தாக சுட்ட ஆமான் கறியும், புளிச்சோறும் விருந்தாகத் தருவார்களாம்.

அடிக்குறிப்பு
-------------

1. ↑  டாக்டர் மா. இராசமாணிக்கனார், பத்துப்பாட்டு ஆராய்ச்சி, சென்னைப் பல்கலைக்கழக வெளியீடு.
2. ↑  திறல் வேல் நுதியின் பூத்த கேணி, விறல் வேல் வென்றி வேலூர் – சிறுபாணாற்றுப்படை – 172&173
**நஞ்சைதோட்டாக்குறிச்சி மலையம்மன் கோயில்** தமிழ்நாட்டில் கரூர் மாவட்டம், நஞ்சைதோட்டாக்குறிச்சி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மலையம்மன் சன்னதியும், விநாயகர், கருப்பண்ணசாமி, மதுரை வீர சுவாமி, சப்த கன்னிகள், ராகு, கேது உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி இரண்டு காலப் பூசைகள் நடக்கின்றன. சித்திரை மாதம் பௌர்னமி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வேலிபருத்தி** என்பது அசகிலோபியாடோடியா குடும்பத்தை சார்ந்த ஏறுகொடி தாவரம் ஆகும். இத்தாவரத்தைக் கொண்டு பல நோய்களுக்கான களிம்புகள் பழங்காலம் முதல் தயாரிக்கப்பட்டு வருகின்றது.

பெயர்கள்
--------

வேலிப்பருத்திக்கு உத்தமமாகாணி, உத்தமக்கன்னிகை, அச்சாணி மூலி, உத்தமதாளி போன்ற வேறு பெயர்களாலும் உண்டு. இதன் காய் முற்றி வெடிக்கும்போது, உள்ளிருக்கும் இதன் ‘பஞ்சு சூழ் விதைகள்’ காற்றில் மிதந்து வேலியோரங்களில் விழுந்து கொடியாகப் படரும். இதன் காரணமாக இதற்கு ‘வேலிப்பருத்தி’ எனும் பெயர் ஏற்பட்டிருக்கிறது.

விளக்கம்
--------

வேலிப்பருத்தியானது இதய வடிவ இலைகளைக் கொண்டுள்ளன. இந்த இலைகளைத் தொடும்போது மென்மையான உணர்வைக் கொடுக்கும். இதன் இலைக் காம்பைக் கிள்ளினால் பால் வெளியேறும். இதில் சிறு முட்களைக் கொண்ட காய்கள் உண்டு. இத்தாவரத்தில் டானின்கள் (Tannins), ஃப்ளேவனாய்ட்கள் (Flavanoids), புரதங்கள் போன்ற நலக்கூறுகள் உள்ளன.

வரம்பு மற்றும் வாழ்விடம்
------------------------

இது  மலாய் தீபகற்பத்தில் இருந்து மியான்மர், இந்தியா, இலங்கை, பாக்கித்தான், ஆப்கானித்தான் வழியாக அராபியத் தீபகற்பம் மற்றும் எகிப்திலிருந்து நடு மற்றும் தெற்கு ஆப்பிரிக்காவரை பரவியுள்ளது. இது பெரும்பாலும் சாலையோரங்களில், வனப்பகுதி அல்லது கடலோர வனப்பகுதிகளில் காணப்படுகிறது.

மேற்கோள்கள்
-----------

1. 1 2  Bhaskar, V.H.; Balakrishnan, N. (Oct–Dec 2009). "Veliparuthi (Pergularia daemia (Forsk.) Chiov.) – As a phytomedicine: A review". *International Journal of PharmTech Research* **1** (4): 305-1313. பன்னாட்டுத் தர தொடர் எண்:0974-4304.. பார்த்த நாள்: 27 March 2013.
2. ↑  டாக்டர் வி.விக்ரம் குமார் (12 சனவரி 2019). "வாதம் போக்கும் உத்தாமணி". *கட்டுரை*. இந்து தமிழ். 13 சனவரி 2019 அன்று பார்க்கப்பட்டது.
3. ↑  "Pergularia daemia (Forssk.) Chiov". *Flora of Pakistan*. efloras.org. 26 March 2013 அன்று பார்க்கப்பட்டது.
4. ↑  Hyde, M.; et al. "*Pergularia daemia* (Forssk.) Chiov". *Flora of Zimbabwe*. 15 March 2013 அன்று பார்க்கப்பட்டது.
**சுவீட்டைட்டு** *(Sweetite)* என்பது Zn(OH)2. என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரித்தானிய அருங்காட்சியகத்தின் கனிமக் காப்பாளர் யெசி மே சுவீட் (1901–1979) கண்டறிந்த காரணத்தால் கனிமத்திற்கு இப்பெயர் சூட்டப்பட்டது. கால்சைட்டு, பேலிகோர்சிகைட்டு, புளோரைட்டு, லித்தார்ச்சு, வெள்ளை ஈயம் எனப்படும் ஐதரோசுரசைட்டு, செருசைட்டு, ஆங்கிளசைட்டு, வுல்பிங்கைட்டு, அசோவெரைட்டு, கலீனா போன்ற கனிமங்களுடன் சேர்ந்து சுண்ணாம்புப் படுகைப்பாறைகளின் ஆக்சிசனேற்றம் செய்யப்பட்ட இழைகளில் சுவீட்டைட்டு தோன்றுகிறது .

படிகவியல்முறையின்படி கூறுவதென்றால் சுவீட்டைட்டு கனிமம் நாற்கோண வடிவத்தில் படிகமாகிறது எனலாம். அதாவது சமமற்ற நீளத்துடன் ஓர் அச்சும் சமமான நீளத்துடன் இரண்டு அச்சுகளும் இப்படிக வடிவில் இருக்கின்றன. இம்மூன்று அச்சுகளுக்கும் இடைப்பட்ட கோண அளவு 90 பாகைகளாகும். 4/எம் என்ற இடக்குழுவைக் கொண்ட கனிமமாக சுவீட்டைட்டு வகைப்படுத்தப்படுகிறது. சில படிகங்கள் அடிப்படை சமதள வடிவத்திற்கான ஆதாரங்களைக் காட்டுகின்றன. மேலும் சில படிகங்கள் தட்டை மேற்பரப்பு வடிவத்திற்கான ஆதாரங்களை வெளிப்படுத்துகின்றன. இரண்டு வகையான ஒளிவிலகல் மதிப்புகளை சுவீட்டைட்டு கனிமம் வெளிப்படுத்துகிறது. சாதாரண ஒளிக்கதிருக்கு 1.635 என்றும் அசாதாரண ஒளிக்கதிருக்கு 1.628 என்ற மதிப்பையும் சுவீட்டைட்டு படிகம் தருகிறது என ஒளியியல் கோட்பாடுகள் கூறுகின்றன. ஒளிவிலகல் எண் என்பது வெற்றிடத்தில் ஒளியின் திசைவேக மதிப்பை ஓர் ஊடகத்தில் ஒளியின் திசைவேக மதிப்பால் வகுத்தால் கிடைக்கும் மதிப்பு ஆகும். இம்மதிப்பிலும் சுவீட்டைட்டின் இரட்டை ஒளிப்பிரிகை 0.007 என கணக்கிடப்படுகிறது. ஒரு கனிமத்தின் வழியாக ஒளியைச் செலுத்தும்போது அவ்வொளி இரண்டாகப் சிதறடிக்கப்படும் நிகழ்வே இரட்டை ஒளிப்பிரிகை எனப்படும். சுவீட்டைட்டு கனிமம் 1.64 - 1.65 என்ற இரட்டை ஒளிப்பிரிகையைத் தருகிறது. கனிமத்தின் ஒளிவிலகல் எண் மற்றும் அதைசுற்றியுள்ள ஊடகத்தின் ஒளிவிலகல் எண்களுக்கிடையிலான வித்தியாசத்தைக் கணக்கிட்டால் ஊடகத்தின் ஒளி அடர்த்தி அதிகம் என்பது இதன் பொருளாகும் .

இங்கிலாந்தின் தெர்ப்சையர் மாகாணத்தின் அசோவருக்கு அருகிலுள்ள மில்டவுனிலிருந்து 200-300 மீட்டர் வடகிழக்கில் அமைந்துள்ள சுண்ணாம்புக்கல் கற்சுரங்கத்தில் சுவீட்டைட்டு பெருவாரியாகக் கிடைக்கிறது .

மேற்கோள்கள்
-----------

1. 1 2 3  Webmineral data
2. ↑  Mindat.org
3. ↑  Mineral Atlas
4. 1 2 3  Handbook of Mineralogy
5. ↑  Clark, A.M. Fejer, E.E. Couper, A.G. and Jones G.C. (1984) Sweetite, a new mineral from Derbyshire. Mineralogical Magazine, 48, 267-269.
6. ↑  Ralph, Jolyon. "Sweetite" Mindat.org. 2010. 7 Nov 2010
7. ↑  "Sweetite" (). Mineral Data.. Retrieved 7 November 2010.
**தொல்லியல் அருங்காட்சியகம், புத்தகாயா**, இந்தியாவின் பீகார் மாநிலத்தில், காயா மாவட்டத்தில் அமைந்துள்ள ஒரு அருங்காட்சியகம் ஆகும். இதி 1956 ஆம் ஆண்டு நிறுவப்பட்டது. இங்குள்ள அரும்பொருட்கள், இரண்டு காட்சிக்கூடங்கள், இரண்டு விறாந்தைகள், ஒரு திறந்த வெளி முற்றம் ஆகியவற்றில் காட்சிக்கு வைக்கப்பட்டுள்ளன. பாலர் காலத்தைச் சேர்ந்த இந்து, பௌத்த மதங்கள் சார்ந்த வெண்கலம், கல் முதலியவற்றால் செய்யப்பட்ட சிலைகள்; பௌத்த மதம் சார்ந்த சிற்பப் பலகைகள், இராசிக் குறியீடுகள் செதுக்கப்பட்ட கைப்பிடிச் சுவர்கள் என்பன இங்குள்ளவற்றுள் குறிப்பிடத்தக்கவை. 

முதல் காட்சிக்கூடம், நின்ற நிலையில் உள்ள இயக்கி ஒருத்தியின் சிலை, முடிசூட்டப்பட்ட புத்தர், மைத்திரேயர், புத்தர் சிலைகள், மஞ்சுசிரி நின்ற நிலையிலான சிலை போன்ற பொருட்களைக் கொண்டுள்ளது. இரண்டாம் காட்சிக்கூடத்தில் எழுகன்னிகைகள், திக்குப்பாலர்கள், திருமாலின் தசாவதாரம் ஆகியவற்றைக் காட்டும் இந்து, பௌத்தத் தொடர்புள்ள சிற்பங்கள் உள்ளன.

இதனையும் காண்க
--------------

பீகார்
------

* பிகார் அருங்காட்சியகம்
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2016-09-19 at the வந்தவழி இயந்திரம்
செப்பு ஹேலைட்டுக்கான சுவாலைப் பரிசோதனை.
ஒரு மாதிரிப் பொருளிலுள்ள மூலகங்களை அல்லது உலோக அயன்களைக் கண்டறிவதற்கான ஒரு இரசாயனப் பரிசோதனையே **சுவாலைப் பரிசோதனை** எனப்படும். இதன் போது மூலகம் அல்லது சேர்வையின் சிறிதளவு மாதிரி அதிக வெப்பமுடைய நீலச் சுவாலைக்கு மேல் பிடிக்கப்படும். இதன் போது மாதிரியிலுள்ள மூலகத்துக்குரிய தனித்துவமான நிறம் கிடைக்கும். இது பொதுவாக உலோகங்களுக்கு நன்றாக வேலை செய்யும். பொதுவாக சுவாலைப் பரிசோதனையின் போது ஆய்வுகூடங்களில் பன்சன் சுடரடுப்பு பயன்படுத்தப்படும்.
மூலகத்தின் சுவாலைப் பரிசோதனையின் போது பெறப்படும் ஒளியைக் கோணலாக்கிப் பெறப்படும் நிறமாலை அம்மூலகத்தின் காலல் நிறமாலையை ஒத்திருக்கும். சுவாலைப் பரிசோதனையின் போது அணுக்கள் தனித்தனியாக்கப்பட்டு அருட்டப்படுகின்றன. அணுக்களிலுள்ள இலத்திரன்கள் சக்தியை உள்வாங்கி உயர்சக்திப் படிக்குச் சென்று மீண்டும் தாழ் சக்திப் படிக்குச் செல்லும் போது குறித்த அதிர்வெண்ணுடைய மின்காந்த அலைகளை வெளியிடுகின்றன. இவற்றில் கட்புலனுக்குரியவை நிறங்களாக எம் கண்களுக்குத் தென்படுகின்றன. இதன் போது வெளிவரும் ஒளியின் அதிர்வெண்கள் ஒவ்வொரு மூலகத்துக்கும் தனித்துவமானவையாக உள்ளன. 
எனவே வெளிவரும் ஒளியின் நிறத்தைக் கொண்டு மூலகத்தைக் கண்டறிய முடியும். 
சுவாலைப் பரிசோதனையின் போது வெளியிடப்படும் நிறம் சிவப்பெனில் சக்தி மாற்றம் குறைவாகும், ஊதா நிறமெனில் சக்தி மாற்றம் அதிகமாகும்.

சில மூலகங்களின், அயன்களின் சுவாலைப் பரிசோதனை நிறங்கள்
-----------------------------------------------------

| குறியீடு | மூலகம் | சுவாலை நிறம் | புகைப்படம் |
| --- | --- | --- | --- |
| As | ஆர்செனிக் | நீலம் |  |
| B | போரான் | பிரகாசமான பச்சை நிறம் |  |
| Ba | பேரியம் | வெளிர் பச்சை நிறம் |  |
| Ca | கல்சியம் | செங்கட்டிச் சிவப்பு |  |
| Cs | சீசியம் | நீல-ஊதா நிறம் |  |
| Cu(I) | செம்பு(I) (Cu+) | நீலப்பச்சை நிறம் |  |
| Cu(II) | செம்பு(II) (சேர்வையில் ஹேலைட்டு இல்லாத போது) | Green | செப்பு சல்பேற்றுக்கான சுவாலைப் பரிசோதனை |
| Cu(II) | செம்பு(II) (ஹேலைடு) (Cu2+) | நீலப் பச்சை |  |
| Fe | இரும்பு | தங்க நிறம் |  |
| In | இன்டியம் | நீலம் |  |
| K | பொட்டாசியம் | வெளிர் ஊதா |  |
| Li | இலித்தியம் | சிவப்பு |  |
| Mn (II) | மங்கனீசு (II) | மஞ்சட்பச்சை |  |
| Mo | மொலிப்டினம் | மஞ்சட்பச்சை |  |
| Na | சோடியம் | மஞ்சள் |  |
| P | பொசுபரசு | வெளிர் நீலப்பச்சை நிறம் |  |
| Pb | ஈயம் | வெளிர் நீலம்/ வெள்ளை |  |
| Ra | ரேடியம் | சிவப்பு |
| Rb | ருபிடியம் | ஊதாச் சிவப்பு நிறம் |  |
| Sb | அந்திமனி | வெளிர் பச்சை |  |
| Se | செலனியம் | நீலம் |  |
| Sr | ஸ்ரோன்டியம் | செந்நிறம் |  |
| Te | டெலூரியம் | வெளிர் பச்சை |  |
| Tl | தால்லியம் | பச்சை |  |
| Zn | துத்த நாகம் | நிறமற்றது/ வெளிர் நீலப்பச்சை |  |

மேற்கோள்கள்
-----------

1. ↑  Jim Clark (2005). "Flame Tests". Chemguide.
2. ↑  "Atomic Absorption (AA)". Perkin Elmer. 2 May 2013 அன்று பார்க்கப்பட்டது.
**தொல்லியல் அருங்காட்சியகம், சாஞ்சி**, இந்திய மாநிலமான மத்தியப் பிரதேசத்தில் உள்ள சாஞ்சியில் அமைந்துள்ளது. இந்தியத் தொல்லியல் ஆய்வகத்தின் இயக்குனர் நாயகமாக இருந்த சர். ஜான் மார்சல், சாஞ்சிப் பகுதியில் மேற்கொள்ளப்பட்ட அகழ்வாய்வுகளில் கிடைத்த அரும்பொருட்களை வைப்பதற்காக 1919 ஆம் ஆண்டு ஒரு சிறிய அருங்காட்சியகம் ஒன்றை அமைத்தார். பின்னர், அருங்காட்சியகத்துக்குக் கூடிய இடம் தேவைப்பட்டதனாலும், பொருட்களை அழகாகக் காட்சிக்கு வைக்கும் நோக்கத்துடனும், சாஞ்சி தூபிக்கு அண்மையில் இருந்த பள்ளிக் கட்டிடம் ஒன்று 1966 ஆம் ஆண்டில் கையேற்கப்பட்டுப் புதிய அருங்காட்சியகம் அமைக்கப்பட்டது. 

இங்கு நான்கு காட்சிக் கூடங்களையும், ஒரு மண்டபத்தையும் கொண்ட இந்த அருங்காட்சியகத்தில் உள்ள பொருட்கள் பெரும்பாலும் சாஞ்சிப் பகுதியிலிருந்து எடுக்கப்பட்டவையே. எனினும், அருகாமையில் உள்ள, குல்காவோன், விதிஷா, முரேல்குர்ட், கியாரசுப்பூர் ஆகிய இடங்களிலிருந்து கிடைத்த அரும்பொருட்கள் சிலவும் இங்கு உள்ளன. இங்குள்ள பொருட்கள் கிமு மூன்றாம் நூற்றாண்டு தொடக்கம் மத்திய காலம் வரையான காலப்பகுதியைச் சேர்ந்தவை.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2014-02-10 at the வந்தவழி இயந்திரம்
**சுவீடிய வெற்றிடச் சூரியத் தொலைநோக்கி** *(Swedish Vacuum Solar Telescope )* என்பது ஒரு வெற்றிடமாக்கப்பட்ட 47.5 சென்டி மீட்டர் அளவுள்ள ஒளியியல் சூரியத் தொலைநோக்கியாகும். கேனரி தீவுகளில் இடம்பெற்றுள்ள தீவான லா பால்மா தீவில் இத்தொலை நோக்கி அமைக்கப்பட்டுள்ளது. 2000 ஆம் ஆண்டு ஆகத்து மாதம் 28 இல் இத்தொலைநோக்கி இங்கிருந்து அகற்றப்பட்டு பதிலாக சுவீடிய 1மீ அளவுள்ள சூரியத் தொலைநோக்கி பொருத்தப்பட்டது.

அமெரிக்காவின் கலிபோர்னியா மாநிலத்திலுள்ள ஓக்லண்டு நகரின் சாபோட் விண்வெளி மற்றும் அறிவியல் மையத்திற்குச் சொந்தமான இந்த சுவீடிய வெற்றிடச் சூரியத் தொலைநோக்கியானது மறு உருவாக்கத்திற்கத்திற்காக இந்நிறுவனத்தை எதிர்நோக்கியுள்ளது.

மேற்கோள்கள்
-----------

1. ↑  
Scharmer, Göran B.; Brown, David S.; Pettersson, Lennart; Rehn, John (1985). "Concepts for the Swedish 50-cm vacuum solar telescope". *Applied Optics* **24** (16): 2558–2564. doi:10.1364/AO.24.002558. Bibcode: 1985ApOpt..24.2558S. .
2. ↑  Scharmer, Göran; Löfdahl, Mats (January 1991). "Swedish solar telescope: Short summary of instrumentation and observation techniques". *Advances in Space Research* **11** (5): 129–132. doi:10.1016/0273-1177(91)90369-U. பன்னாட்டுத் தர தொடர் எண்:0273-1177. Bibcode: 1991AdSpR..11..129S.
**தொல்லியல் அருங்காட்சியகம், சந்திரகிரி** இந்தியாவின் ஆந்திரப் பிரதேச மாநிலத்தின் சித்தூர் மாவட்டத்தில் உள்ள புகழ்பெற்ற வைணவக் கோயில் நகரமான திருப்பதிக்கு அண்மையில் அமைந்துள்ளது. திருப்பதிக்கு 14 கிலோமீட்டர் தெற்கில் சந்திரகிரி உள்ளது. சந்திரகிரி மத்திய காலப் பகுதியில் சிறப்புப் பெற்ற ஒரு இடமாகத் திகழ்ந்தது. இங்கே இந்துக் கடவுளரான இராசராசேசுவரி, வேணுகோபாலன், கார்த்திகேயன், சிவன், அனுமன் முதலியோருக்கான கோயில்கள் உள்ளன. இவற்றுடன் குளங்கள், கேணிகள், மண்டபங்கள் முதலியனவும் மலை அடிவாரத்தில் உறுதியாகக் கட்டப்பட்ட அரண்களும் காணப்படுகின்றன. 

1988-89 காலப்பகுதியில் சந்திரகிரி கோட்டைக்குள் இருக்கும் இராசமகாலில் அமைக்கப்பட்ட இந்த அருங்காட்சியகத்தில் கல், உலோகம் முதலியவற்றால் செய்யப்பட்ட பல சிற்பங்களும் பிற அரும்பொருட்களும் வைக்கப்பட்டுள்ளன. சித்தூர் மாவட்டத்திலுள்ள குடிமல்லம், கடப்பா மாவட்டத்தின் கண்டிக்கோட்டா, குர்நூல் மாவட்டத்தின் யகந்தி ஆகிய வரலாற்றுச் சிறப்பு வாய்ந்த இடங்களைச் சேர்ந்த பொருட்களும் இங்கே உள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  Museum, Chandragiri
**சர்மத் சிந்தி** (*Sarmad Sindhi*)( சூலை 1961 - 27 திசம்பர் 1996)(சிந்தி : سرمد سنڌي)( உருது :سرمد سندھی) சிந்தி நாட்டுப்புற இசையில் சிந்தி நாட்டுப்புற பாடகர், சிந்தி மொழியின் பாடலாசிரியர் ஆவார். சிந்தி இலக்கியம் மற்றும் சிந்தி இசையின் பொற்காலத்தின் சிறந்த பாடகர்களில் இவர் ஒருவராகக் கருதப்படுகிறார்.

இவர் தனது மிகவும் பிரபலமான பாடலான **'துஹிஜி யாத் ஜி வாரி ஆ வீர்**' உட்பட அனைத்து வகையான நாட்டுப்புறப் பாடல்களையும் பாடியுள்ளார். மேலும் மற்றொரு பிரபலமான பாடல் **'பியார் மஞ்சரன் பெங்கோ லோடே லோலி தியான்**' இன்னும் கேட்கப்படுகிறது. இது இவரது தலைமுறையின் கீதமாக மாறியது.

பாடும் தொழில்
-------------

சர்மத் சிந்தியின் பாடல் வரிகள் '"சிந்து உச்சி ஆ, சிந்தி உச்சி ஆ" (சிந்து பெரியது) போன்ற மாகாணத்தில் வாழும் மக்கள் எதிர்கொள்ளும் பிரச்சனைகளை மையமாகக் கொண்டது.

*மரூ லோலி* மற்றும் *துஹிஞ்சி யாத் ஜி வாரி ஆ வீர்* ஆகியவை இவரது முதல் பாடல்களாகும். இவை *ரேடியோ பாக்கித்தான்*, ஐதராபாத்தில் ஒளிபரப்பப்பட்டன. இவரது சில பாடல்கள் சராய்கி மொழியிலும் உள்ளன.

பெருமையும் இறப்பும்
-------------------

சர்மத் சிந்தி பாடினிலிருந்து கராச்சிக்கு 27 திசம்பர் 1996 நாளன்று திரும்பிக் கொண்டிருந்தபோது, இவரது வாகனம் சரக்குந்து மீது மோதியதில் இவர் தனது நண்பர்களுடன் படுகாயமடைந்தார். காயமடைந்த சர்மத் சிந்தியினைச் சிகிச்சைக்காக மருத்துவமனைக்கு கொண்டு செல்லும் வழியில் உயிரிழந்தார்.

சிந்தி அடாபி சங்கத்தின் (சிந்தி எழுத்தாளர்கள் சங்கம்) 2017ஆம் ஆண்டில் இவரது நினைவு தினத்தை கைர்பூர் மாவட்டத்தின் உள்ளூர் நகரமான பிரியாலோயில் இவருக்கு அஞ்சலி செலுத்தும் நிகழ்வை நடத்தியது. இதில் கவிஞர் சஜ்ஜத் மிரானி, ரோஷன் ஷேக் மற்றும் சயீத் சிந்தி உட்படப் பல இலக்கியவாதிகள் உரையாற்றினர். இந்த சந்தர்ப்பத்தில், பேச்சாளர் உள்ளூர் சமூகத்தில் இவரது சமூகப் பணிகளைக் குறிப்பிட்டார். மேலும் இவர் ஒரு பாடகர் மட்டுமல்ல, இவர் ஒரு சமூக சேவகர் என்றும் அறியப்பட்டார். இவர் பல ஏழைக் குடும்பங்கள் மற்றும் குழந்தைகளின் கல்விக்கு ஆதரவளித்தார்.

மேற்கோள்கள்
-----------

1. 1 2 3  Singer Sarmad Sindhi remembered Dawn, Published 28 December 2017, Retrieved 7 December 2020
2. 1 2  Death Anniversary of Singer Rehman Mughal (Sarmad Sindhi) (videoclip also features a tribute to him in Sindhi language) Radio Pakistan website, Published 26 December 2019, Retrieved 7 December 2020
3. ↑  "'Sarmad Sindhi' set to hit screens on". *gaana.com* (ஆங்கிலம்). 21 December 2020 அன்று பார்க்கப்பட்டது.
4. ↑  "'Biography of Sindhi Classical Music Artist Sarmad Sindhi'". *Media Music Mania* (ஆங்கிலம்).
5. 1 2  Profile of Sarmad Sindhi on SindhiAwaz website Retrieved 7 December 2020. He was murdered
6. ↑  Profile of Sarmad Sindhi on Pak101.com website Retrieved 7 December 2020
7. ↑  Zuhaib Shar (29 December 2018). "Sarmad Sindhi (profile)". *Dawn*.. பார்த்த நாள்: 7 December 2020. Zuhaib Shar (29 December 2018). "Sarmad Sindhi (profile)". *Dawn*. Retrieved 7 December 2020.

வெளி இணைப்புகள்
---------------

* யூடியூப்பில் சர்மத் சிந்தி பாடல்கள்
* ஆப்பிள் மியூசிக் இணையதளத்தில் சர்மத் சிந்தி இசை மற்றும் பாடல்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
நுண்புல இயற்கணிதத்தில், **குலமன்** (*groupoid*) என்பது இயற்கணித அமைப்புகளில் ஒரு அடிப்படை வகையாகும். இது **மேக்மா** (*magma*) எனவும் அழைக்கப்படுகிறது. ஒரு கணமும் அதில் வரையறுக்கப்பட்ட ஒரு ஈருறுப்புச் செயலியும் சேர்ந்தது ஒரு குலமன் ஆகும்.

{\displaystyle M\times M\rightarrow M} என்ற ஒரு ஈருறுப்புச் செயலியுடன் கூடிய கணம் {\displaystyle M} ஒரு குலமன். ஈருறுப்புச் செயலியானது அதன் வரையறைப்படி அடைவுப் பண்புடையது. குலமனில் வேறு எந்தவொரு அடிக்கோளையும் ஈருறுப்புச் செயலி நிறைவு செய்ய வேண்டிய அவசியமில்லை.
பிரெஞ்சு கணிதவியலாளர் *நிக்கோலசு பொர்பாக்கி*, இந்த இயற்கணித அமைப்புக்கு *மேக்மா* என்று பெயரிட்டார். இதனை நார்வீஜிய கணிதவியலாளர் *ஊய்சுடீன் ஓர்,* *குரூப்பாய்ட்* என அழைத்தார். *குரூப்பாய்ட்* என்ற பெயர் பழமையானது என்றாலும் மேக்மாவுக்கு மாற்றுப்பெயராக இன்னமும் வழக்கத்தில் உள்ளது.

வரையறை
------

"{\displaystyle \cdot }"என்ற ஈருறுப்புச் செயலியுடன் சேர்த்து ஒரு கணம் {\displaystyle M} குலமன் என அழைக்கப்படும். இந்த ஈருறுப்புச்செயல், {\displaystyle M} கணத்தின் a,b என்ற எவையேனும் இரு உறுப்புகளை {\displaystyle a\cdot b}என்ற உறுப்பாக மாற்றுகிறது. "{\displaystyle \cdot }" என்ற குறியீடு ஒரு பொதுவான இடந்தாங்கிதான். முறையாக வரையறுக்கப்பட்ட எந்த ஒரு ஈருறுப்புச் செயலிக்கும் இந்த இடந்தாங்கி பொருந்தும்.

{\displaystyle (M,\cdot )} குலமனாவதற்குக் கீழ்க்காணும் நிபந்தனையைப் (குலமன் அடிக்கோள்) பூர்த்தி செய்ய வேண்டும்.

கணம் {\displaystyle M} ல் உள்ள அனைத்து {\displaystyle a}, {\displaystyle b} என்ற உறுப்புகளுக்கும், {\displaystyle a\cdot b} ன் மதிப்பு, {\displaystyle M} இல் இருக்க வேண்டும்.

{\displaystyle \forall a,b\in M,a\cdot b\in M}

வகைகள்
------

* **பகுதி குலங்கள்** (quasigroups)

வகுத்தல் செயல் சாத்தியமான வெற்றில்லா குலமன்கள்;

* **கண்ணிகள் (loops)**

முற்றொருமை உறுப்புகள் கொண்ட பகுதி குலங்கள்

* அரைக்குலங்கள்

சேர்ப்புப் பண்புடைய ஈருறுப்புச் செயலியைக் கொண்ட குலமன்கள்;

* ஒற்றைக்குலங்கள்

முற்றொருமை உறுப்புகளைக் கொண்ட அரைக்குலங்கள்;

* குலங்கள்

நேர்மாறு உறுப்புகளைக் கொண்ட ஒற்றைக்குலங்கள் அல்லது சேர்ப்புக் கண்ணிகள் அல்லது சேர்ப்புப் பகுதி குலங்கள்;

* ஏபெல் குலம்

பரிமாற்றுப் பண்புடைய ஈருறுப்புச் செயலியைக் கொண்ட குலங்கள்.

*வகுத்தல் மற்றும் நேர்மாறுப் பண்பு இரண்டும்* 
*நீக்கல் விதிகளைத் தருவதைக் காணலாம்.*
**பிரிடினியம் பெர்புரோமைடு** (*Pyridinium perbromide*) என்பது C5H6Br3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிரிடினியம் புரோமைடு பெர்புரோமைடு, பிரிடின் ஐதரோபுரோமைடு பெர்புரோமைடு, பிரிடினியம் டிரைபுரோமைடு என்ற பெயர்களாலும் இச்சேர்மம் அழைக்கப்படுகிறது. பிரிடினியம் நேர் அயனியும் டிரைபுரோமைடு எதிர் அயனியும் சேர்ந்து இச்சேர்மம் உருவாகிறது. புரோமின் சேர்ந்துள்ள பிரிடின் மற்றும் ஐதரசன் புரோமைடின் உப்பாக இதை நோக்கும் போது பிரிடினியம் புரோமைடைக் கொண்டுள்ள ஓர் அணைவுச் சேர்மமாகவும் பிரிடினியம் பெர்புரோமைடைக் கருதமுடிகிறது. ஒரு திண்மமாகக் காணப்படும் இச்சேர்மத்தின் வினைகள் புரோமினை ஒத்த வினைகள் போல உள்ளன. இதனால் இதுவும் ஒரு வலிமையான ஆக்சிசனேற்றும் முகவராக ஆலசனேற்றும் வினைகளில் மின்னணுகவரி புரோமின் மூலமாகப் பயன்படுத்தப்படுகிறது. குயினோலின் சேர்மமும் இதேபோல செயற்படுகிறது என்பது குறிப்பிடத்தக்கது ஆகும்

தயாரிப்பு
---------

பிரிடினியம் ஐதரோபுரோமைடுடன் புரோமின் அல்லது தயோனைல் புரோமைடைச் சேர்த்து வினைபுரியச் செய்வதால் பிரிடினியம் பெர்புரோமைடு உருவாகிறது .

பண்புகள்
--------

படிகவடிவத்தில் சிவப்பு நிறமான திண்மமாக பிரிடினியம் பெர்புரோமைடு காணப்படுகிறது. which is virtually insoluble in water.

பயன்கள்
-------

கீட்டோன்கள், பீனால்கள், ஈதர்கள் போறவற்றை புரோமினேற்றம் செய்யும் முகவராக பிரிடினியம் பெர்புரோமைடு பயன்படுகிறது .

ஒரு நிலையான திண்மம் என்பதால் இதை எளிதாகக் கையாள முடிகிறது. துல்லியமாக எடை போட்டு பயன்படுத்த முடிகிறது. குறிப்பாக சிறு அளவிலான வேதிவினைகளில் பயன்படுத்தக் கூடிய முக்கியத்துவம் வாய்ந்த பண்புகளைக் இச்சேர்மம் கொண்டுள்ளது. எடுத்துக்காட்டாக 3- கீட்டோசிடீராய்டை 1 2,4-டைபுரோமோகோலெசிடானோனாக 2 மாற்றும் வினையைக் கூறலாம்:

3-கீட்டோசிடீராய்டின் புரோமினேற்ற வினை3-கீட்டோசிடீராய்டின் புரோமினேற்ற வினை.

மேற்கோள்கள்
-----------

1. 1 2 3  Djerassi, Carl; Caesar R. Scholz (January 1948). "Brominations with Pyridine Hydrobromide Perbromide". *Journal of the American Chemical Society* **70** (1): 417–418. doi:10.1021/ja01181a508.
2. ↑  Smalley, Robert K. (2009). "3. Haloquinolines". in Jones, Gurnos. *The Chemistry of Heterocyclic Compounds, Quinolines*. Wiley. பக். 615.
3. ↑   (in German) *Houben-Weyl Methods of Organic Chemistry*. **4: Bromine and Iodine Compounds** (4th ). Georg Thieme Verlag. 2014. பக். 35. பன்னாட்டுத் தரப்புத்தக எண்:978-3-13-180014-5. .
4. 1 2  Pyridine hydrobromide perbromide, tech. 90% data sheet from AlfaAesar, accessed August 13 2017.
**சர்தாபென் அனில்பாய் படேல்** (Shardaben Anilbhai Patel) (பிறப்பு: மார்ச் 21, 1948) ஒரு இந்திய அரசியல்வாதியும், நாடாளுமன்றத்தின் கீழ் சபையான மக்களவையில் உறுப்பினரும் ஆவார்.

சுயசரிதை
--------

ஷர்தாபென் அனில்பாய் படேல் என்.எம் நூதன் சர்வ வித்யாலயாவில் தன்னுடைய பள்ளிப்படிப்பினை நிறைவு செய்தார். 1964 ஆம் ஆண்டில் அவர் இளங்கலை முதலாம் ஆண்டு நிறைவு செய்தார். 1965-66 இல் உள்ள எம்.என் கல்லூரியில் இருந்து பட்டப்படிப்பைத் தொடராமல் விலகி விட்டார்.

அகமதாபாத்தில் உள்ள ஸ்ட்ரீ களவணி உத்தேஜக் மண்டலின் துணைத் தலைவராக உள்ளார்.அவர் அறங்காவலர் குழுவில் இடம் பெற்றிருந்தார். படேல் பல்கலைக்கழகம் , கணபத் வித்யாநகரில் உள்ள எம்.ஜி.படேல் சைனிக் பெண்கள் ஆளும் குழுவின் தலைவராக உள்ளார்.
2019 ம் ஆண்டு இந்திய பொதுத் தேர்தலில் பங்கேற்று மெக்சனா தொகுதியிலிருந்து 17 ஆம் மக்களவை உறுப்பினராகத் தேர்ந்தெடுக்கப்பட்டார்.

தனிப்பட்ட வாழ்க்கை
------------------

ஷர்தாபென் படேல் குஜராத்தின் தொழில்துறை அமைச்சராக பணியாற்றிய தொழிலதிபரும் அரசியல்வாதியுமான அனில்குமார் படேலை (1944–2018) மணந்தார். அவர்களுக்கு ஆசித் மற்றும் ஆனந்த் என்ற இரண்டு மகன்கள் உள்ளனர்.

சான்றுகள்
---------



1. 1 2 3  "BJP nominates Sharda Patel for Mehsana LS seat". *Ahmedabad Mirror*. Ist. 3 April 2019. .
2. ↑  "Shardaben Anilbhai Patel(Bharatiya Janata Party(BJP)):Constituency- MAHESANA(GUJARAT) – Affidavit Information of Candidate".
3. ↑  "BJP fields Shardaben Patel from Mehsana, repeats Surat MP". *DNA India* (ஆங்கிலம்). 3 April 2019. 23 April 2019 அன்று பார்க்கப்பட்டது.
4. ↑  "Mahesana Election Results 2019 Live Updates (Mehsana): Shardaben Anilbhai Patel of BJP Wins". *News18*. 23 May 2019. 24 May 2019 அன்று பார்க்கப்பட்டது.
5. ↑  "Gujarat set to send six women MPs to Lok Sabha | Ahmedabad News – Times of India". *The Times of India*. 24 May 2019. 24 May 2019 அன்று பார்க்கப்பட்டது.
6. ↑  "Mehsana Lok Sabha Election Result 2019: BJP's Shardaben Anilbhai Patel takes the lead against Congress's A.J Patel". *DNA India* (ஆங்கிலம்). 23 May 2019. 24 May 2019 அன்று பார்க்கப்பட்டது.
7. ↑  "Former Industry Minister in then Modi led Gujarat govt Anil Patel passes away". *DeshGujarat* (ஆங்கிலம்). 8 February 2018. 23 April 2019 அன்று பார்க்கப்பட்டது.
**பாரத் கூட்டுறவு வங்கி லிமிடெட்**, மும்பை நகரத்தை தலைமையிடமாகக் கொண்டு 21 ஆகஸ்டு 1978 முதல் செயல்படும் ஒரு கூட்டுறவு வங்கி ஆகும். உறுப்பினர்களிலிருந்து தேர்ந்தெடுக்கப்பட்ட 17 நிர்வாகக் குழுவினரும், ஒரு மேலாண்மை இயக்குநர் & தலைமைச் செயல் அலுவலரும் வங்கியை நிர்வகிக்கின்றனர். இது மகாராட்டிரம், குஜராத் மற்றும் கர்நாடகம் மாநிலங்களில் பெங்களூரு, மங்களூரு, அகமதாபாத் போன்ற பிற இந்திய நகரங்களிலும் கிளைகள் கொண்டுள்ளது. 31 மார்ச்சு 2022 முடிய இவ்வங்கி 103 கிளைகளும்; 1394 ஊழியர்களும் கொண்டுள்ளது. நவி மும்பை பகுதியின் ஐரோலியில் இவ்வங்கி செப்டம்பர் 2015இல் தனது 75வது கிளையை துவக்கியது.

இவ்வங்கி தனது உறுப்பினர்களிடமிருந்து சேமிப்பு கணக்கு, நடப்பு கணக்கு, தொடர் வைப்பு கணக்கு, நிரந்தர வைப்பு போன்ற சேமிப்புத் திட்டங்களையும், சிறு, குறி, நடுத்தர கடன்களையும் வழங்கி வருகிறது. இவ்வங்கியின் தலைமையகம் மற்றும் கிளைகளில் பாதுகாப்புப் பெட்டகம் கொண்டுள்ளது. 2012 முதல் இவ்வங்கி பற்று அட்டை வழங்கி வருகிறது. மேலும் இவ்வங்கி இணைய வங்கி மற்றும் நகர்பேசி இயங்குதளம் மூலம் வங்கிப் பரிவர்த்தனைகளை மேற்கொள்ளும் வசதிகளை வழங்கியுள்ளது. மேலும் வெளிநாடுகளில் வாழும் தங்கள் உறவினர்களுக்கு கல்வி, மருத்துவம், பரிசு வழங்குதல் போன்ற காரணங்களுக்காக வெளிநாட்டுக்கு இவ்வங்கி மூலம் பணம் அனுப்பும் வசதியுள்ளது.

வழங்கும் கடன்கள்
----------------

* வீட்டுவசதி கடன்
	+ வீட்டுமனை கடன், புதிய வீடு கட்டும் கடன் (அதிக பட்சம் 70 இலட்சம்)
* அடமானக் கடன்
* உயர் கல்விக் கடன்
* தங்க நகைக் கடன்
* அரசு பத்திரங்கள் மீதான கடன்
* நுகர்வோர் கடன்
* தனிநபர் கடன்
* வாகனக் கடன்

மேற்கோள்கள்
-----------

1. ↑   Board Of Directors]
2. ↑  Bharath Co-operative Bank (Mumbai) Limited
3. ↑  Send Money Abroad
அதி வணக்கத்துக்குரிய **யோசப் பொன்னையா** (*Right Reverend Joseph Ponniah*, பிறப்பு: 12 அக்டோபர் 1952) இலங்கைத் தமிழ் போதகரும், மட்டக்களப்பு ரோமன் கத்தோலிக்க மறைமாவட்டத்தின் தற்போதைய ஆயரும் ஆவார்.

வாழ்க்கைக் குறிப்பு
-------------------

யோசப் பொன்னையா இலங்கையின் கிழக்கே மட்டக்களப்பு, தன்னாமுனை என்ற ஊரில் பிறந்தார். புனித வளனார் சிறிய குருமடத்திலும், திருகோணமலை புனித சூசையப்பர் கல்லூரியிலும் கல்வி கற்றார். திருச்சிராப்பள்ளி புனித பவுல் குருமடத்தில் உயர் கல்வி கற்று மெய்யியலில் இளங்கலைப் பட்டமும், புனேயில் உள்ள தேசிய குருமடத்தில் பயின்று இறையியலில் இளங்கலைப் பட்டமும் பெற்றார். அத்துடன் பேராதனைப் பல்கலைக்கழகத்தின் இளங்கலைப் பட்டதாரியுமான இவர் ரோம் மறைமாவட்ட நகரப் பல்கலைக்கழகத்தின் விவிலிய இறையியல் பட்டமும் (1993), யாழ்ப்பாணப் பல்கலைக்கழகத்தின் முனைவர் பட்டமும் பெற்றுள்ளார்.

பணி
---

யோசப் பொன்னையா 1980 ஏப்ரலில் கத்தோலிக்கப் பாதிரியாராகப் பணியிலமர்த்தப்பட்டார். இவர் பங்குப் பாதிரியாராக மட்டக்களப்பு தூய மரியாள் இணைப்பேராலயம் (1980-82), வாகரை, வீச்சுக்கல்முனை, ஆயித்தியமலை ஆகியவற்றில் பணியாற்றினார். மட்டக்களப்பு புனித வளனார் சிறிய குருமடத்திலுல் பணிப்பாளராகப் (1993-96) பணியாற்றிய பின்னர் அம்பிட்டி தேசிய குருமடத்தில் (1996-2001) பேராசிரியராக நியமிக்கப்பட்டார். 2001-06 காலப்பகுதியில் தாண்டவன்வெளி பங்குப் பாதிரியாராகப் பணியாற்றிய பின்னர் 2006 இல் திருகோணமலை-மட்டக்களப்பு மறைமாவட்டத்தின் பதில் பொருப்பாளராகப் பதவியேற்றார். கிழக்குப் பல்கலைக்கழகத்தில் விரிவுரையாளராகவும் பணியாற்றினார். 2008 பெப்ரவரியில் திருகோணமலை-மட்டக்களப்பு மறைமாவட்டத்தின் துணை-ஆயராக நியமிக்கப்பட்டு, 2008 மே மாதத்தில் அதன் ஆயராகப் பதவியேற்றார். 2012 சூலையில் மட்டக்களப்பு மறைமாவட்டத்தின் முதலாவது ஆயராகத் திருநிலைப்படுத்தப்பட்டார்.

மேற்கோள்கள்
-----------

1. ↑  "Batticaloa". Pontifical Mission Societies - Sri Lanka. 2015-02-21 அன்று மூலம் பரணிடப்பட்டது. 2014-12-29 அன்று பார்க்கப்பட்டது.
2. 1 2 3 4  "Bishop Joseph Ponniah". Catholic Hierarchy.
3. 1 2 3 4  "Bishop Ponniah". *Union of Catholic Asian News*. Archived from the original on 2014-12-28. .
4. 1 2 3 4 5 6  "New Auxillary Bishop appointed for East". *தமிழ்நெட்*. 26 பெப்ரவரி 2008. .
5. 1 2 3  Perera, Nimal. I. (21 பெப்ரவரி 2008). "New bishop in Trinco-Batticaloa: "hope" beyond the war". *AsiaNews*. .
6. 1 2  "Rev. Fr. Ponniah Joseph new Auxiliary Bishop, Trinco-Batticaloa Diocese". *டெய்லி நியூஸ்*. 29 மே 2008. .
7. 1 2 3 4  "A new, Tamil diocese on Sri Lanka's eastern seashore". *ஏசியாநியூஸ்*. 25 செப்டம்பர் 2012. .

வெளி இணைப்புகள்
---------------

* Bishop, Diocese of Batticaloa
**பாரத்மாலா** *(Bharatmala)* என்பது மோடி அரசாங்கத்தின் இலட்சியச் சாலை மேம்பாட்டுச் செயற்திட்டத்திற்குக் கொடுக்கப்பட்டுள்ள பெயராகும். இச்செயற்திட்டம் குசராத் மற்றும் இராசத்தான் மாநிலங்களில் தொடங்கி பஞ்சாப் சென்று பின்னர் சரம் போன்ற இமாலய மாநிலங்களான சம்மு காசுமீர், இமாச்சலப் பிரதேசம், உத்தராகண்டம் ஆகிய மாநிலங்களை இணைத்து பின்னர் உத்தரப் பிரதேசம், பீகார் தெராய் நிலப்பரப்பு வழியாகச் சென்று சிக்கிம், அசாம், அருணாசலப் பிரதேசம் மற்றும் மணிப்பூர், மிசோரம் மாநிலங்களின் வலதுபுறமாக இந்தியா – மியான்மர் எல்லை வரைக்கும் செல்கிறது.

நிதி
----

இச்சாலை மேம்பாட்டுச் செயற்திட்டத்திற்கு சுமார் ₹500 பில்லியன் அதாவது 7.4 பில்லியன் அமெரிக்க டாலர் செலவு பிடிக்கும் எனத் திட்டமிடப்பட்டுள்ளது..

முன்னேற்றம்
-----------

சாலை போக்குவரத்து மற்றும் நெடுஞ்சாலை அமைச்சகம், ₹ 2.6 லட்சம் கோடி மதிப்புடைய பாரத்மாலா செயற்திட்டத்திற்கான ஒரு வரைவு அமைச்சரவை குறிப்பு தயார் செய்துள்ளது. ஆழ்ந்த சிந்தனையுடன் உருவாக்கப்பட்டுள்ள இச்செயற்திட்டத்தில் இந்தியா எல்லைப் பகுதிகள், கடலோர பகுதிகள், துறைமுகங்கள், மத மற்றும் சுற்றுலாத் தலங்கள் இவற்றுடன் 100 மாவட்டத் தலைமையிடங்கள் ஆகியனவற்றை இணைக்கும் 25,000 கி.மீ. நீளமுள்ள சாலை அமைப்பை எதிர்நோக்கும் விரிவானதொரு திட்டமாக விளங்குகிறது.

மேற்கோள்கள்
-----------

1. ↑  "Bharat Mala: PM Narendra Modi's planned Rs 14,000 crore road from Gujarat to Mizoram", *The Economic Times*, New Delhi, 29 April 2015
2. ↑  "Govt plans Bharat Mala, a 5,000km road network", *The Times of India*, New Delhi, 30 April 2015
3. ↑  "Ministry proposes construction of 25,000 km of roads under Bharat Mala project", *The Economic Times*, New Delhi, 9 January 2016

இவற்றையும் காண்க
----------------

* தங்கநாற்கரச் சாலைத் திட்டம்
தென்னிந்தியாவில் உள்ள கேரளாவைச் சேர்ந்த **மான்கொம்பு சிவசங்கர பிள்ளை**, பாரம்பரிய நடன நாடகத்தின் தென்னிந்திய பாணியில் கதகளி கலைஞராக இருந்தார்.  பச்சை, கத்தி மற்றும் மினுக்கு வேடங்களில் அவரது முழுமையான சித்தரிப்புக்காக குறிப்பிடத்தக்கவர், புகழ்பெற்ற கதகளி நடிகர் பச்சு பிள்ளை மற்றும் கதகளி பாடகர் குட்டன் பிள்ளை ஆகியோரின் மருமகனாவார். மேலும் அவர் செங்கனூர் ராமன் பிள்ளையின் சீடர் ஆவார்.

ஆலப்புழா மாவட்டம் குட்டநாடு பெல்ட்டில் உள்ள மாங்கொம்புவில் பிறந்த சிவசங்கர பிள்ளை, களர்கோடு குட்டப்ப பணிக்கர், தகழி அய்யப்பன் பிள்ளை, தோட்டம் சங்கரன் நம்பூதிரி ஆகியோரிடமும் கதகளி கற்றுள்ளார். 1966 ஆம் ஆண்டில், அவர் கேரள கலாமண்டலத்தில் ஆசிரியராகப் பணியில் சேர்ந்தார், அங்கு அவர் நீண்ட காலம் பணியாற்றினார். 1985 இல், அவருக்கு சங்கீத நாடக அகாடமி விருது வழங்கப்பட்டது மற்றும் சங்கீத நாடக அகாடமி தாகூர் ரத்னா விருது வழங்கப்பட்டது.  இவர் தனது 13 வயதில் களர்கோடு குட்டப்பா பணிக்கரின் கீழ் தனது கதகளி பயிற்சியைத் தொடங்கினார். சில மாதங்களுக்குப் பிறகு, 1935 ஆம் ஆண்டில் கேரள கலாமண்டலத்தில் சேர்ந்தார், ஆனால் விரைவிலேயே அங்கிருந்து வெளியேறினார், தகழி ஐயப்பன் பிள்ளையிடம் மூன்று ஆண்டுகள் பயின்றார். உடையில் முழுமை, சோழியாட்டத்தில் தாள அசைவுகள் அதாவது பாடல்களுக்கு நடிப்பு, பரந்த அளவிலான பாவங்கள், ராமன் பிள்ளை பரிந்துரைத்த பாத்திரத்தின் அளவுருக்கள் ஆகியவை அவரது ஆட்டத்தின் நளினத்தை அதிகரித்து அவருக்கு புகழை பெற்றுத்தந்தது.

கலை வரலாறு
----------

1938 ஆம் ஆண்டில் மாங்கொம்பு தேவி கோயில் வளாகத்தில் **புதன மோட்சம்** அல்லது 'புதனனின் மோட்சம்' என்ற படத்தில் லலிதாவாக மாங்கொம்பு சிவசங்கர பிள்ளை மேடையில் அறிமுகமானார். இவர் 1881-1943 காலப்பகுதியில் புகழ்பெற்ற தோட்டம் சங்கரன் நம்பூதிரியின் கீழ் பெண் கதாபாத்திரங்களில் கலாபயிற்சி பெற்றார். நான்கு ஆண்டுகளுக்குப் பிறகு, அவர் செங்கனூர் களரியில் சேர்ந்தார், இந்த காலகட்டத்தில் சிறப்பு மச்சா நாயகனாக பயிற்சி பெற்றார். விடுமுறை நாட்களில், செங்கனூர் ராமன் பிள்ளையின் குழுவுடன் ஏழு ஆண்டுகள் சுற்றுப்பயணம் செய்து புகழ் பெற்றார். 1948 முதல், மிருணாளினி சாராபாயின் குழுவுடன் ஐரோப்பா மற்றும் தென் அமெரிக்காவிற்கு பல பயணங்களில் நிகழ்ச்சிகளை நிகழ்த்தினார். 1974 ஆம் ஆண்டில், அவர் கேரள கலாமண்டலத்தில் கதகளி பயிற்றுவிப்பாளராக நியமிக்கப்பட்டார், அங்கிருந்து அவர் 1983 இல் ஓய்வு பெற்றார். 
2006 ஆம் ஆண்டில், மான்கொம்பு, அவரது சகோதரர் சி.கே. சிவராம பிள்ளையுடன், திருவிதாங்கூர் பிராந்தியத்தில் கலை வடிவத்தின் பரிணாமம், இலக்கணம் மற்றும் அழகியல் ஆகியவற்றைக் கையாளும் *கதகளி ஸ்வரூபம் என்ற* புத்தகத்தை வெளியிட்டார். அவர் 20 மார்ச் 2014 அன்று ஒரு பெருமூளை இரத்தப்போக்கு காரணமாக இறந்தார்.

மேற்கோள்கள்
-----------

1. ↑  Kathakali Vijnanakosham )encyclopedia, page 435)
2. ↑  "Dance". 27 September 2007 அன்று மூலம் பரணிடப்பட்டது. 13 July 2022 அன்று பார்க்கப்பட்டது.
3. ↑  "Mankombu Sivasankara Pillai passes away". *asianetindia.com*. 2016-03-07 அன்று மூலம் பரணிடப்பட்டது. 2023-02-24 அன்று பார்க்கப்பட்டது.